- Երբ դուք կոնֆլիկտային հարաբերությունների մեջ եք, կա մի լուծում, որը իրականացվում է այսօր Մինսկի խմբի կողմից: Եվրամիությունը աջակցում է այդ գործընթացին, որը պետք է ընթանա Մինսկի խմբի սահմաններում, եւ եթե դուք չեք ուզում դիմել զենքի օգնության, եթե դուք չեք ուզում պատերազմ, ուրեմն՝ պետք է կարգավորման նման մեխանիզմներ, գործընթացներ ընդունեք: Բնականաբար, այն մարդիկ, ովքեր նախընտրում են զենքի ճանապարհը, պատերազմի ճանապարհը, չեն ընդունում դա, բայց պետք է փորձել նրանց ստիպել տարբեր մեխանիզմներով, գործընթացներով, պետք է շարունակել աշխատանքը: Իմ այցի ընթացքում ես արդեն հասցրել եմ քննարկել այս հարցը տարբեր հարթակներում, այդ թվում՝ նաեւ արտգործնախարարի հետ, պետք է շարունակել այդ աշխատանքը: Միակ ընդունելի ձեւաչափը Մինսկի խմբի շրջանակներում աշխատանքը շարունակելն է: